Benvolgudes famílies, podreu presentar les vostres sol·licituds **del 30d’abril a l’11 de maig de 2018, dins el següent horari:**

**- Dilluns 30 d’abril: mati de 9h a 12:30h**

**- Dimarts 1 de maig: festiu. Llar tancada**

**- Resta de dies (del 2 a l’11 de maig)**

**- matins de 9h a 12:30h**

**- tardes de 15h a 16:30h i dimarts fins les 18:30h**

La documentació requerida per poder presentar la preinscripció és la següent:

- El formulari de sol·licitud que proporcionarà el centre.

- Original i fotocòpia del llibre de família o altres documents relatius a la filiació. Si l’infant està en situació d'acolliment, la resolució d'acolliment del Departament de Treball, Afers Socials i Famílies.

- Original i fotocòpia del DNI de la persona sol·licitant (pare, mare, tutor o tutora o guardador o guardadora de fet) o, si la persona sol·licitant és estrangera, de la targeta de residència on consta el NIE.

- Original i fotocòpia del carnet de vacunes. No es podrà admetre la preinscripció d’un infant que no estigui vacunat.

**Calendari:**

- Publicació de l’oferta de places: entre el 23 i el 25 d’abril de 2018

- Presentació de sol·licituds: del 30 d’abril a l’11 de maig de 2018

- Publicació (per DNI del sol·licitant) del llistat amb la puntuació provisional segons barem: 22 de maig de 2018

- Presentació de reclamacions a la puntuació: del 23 al 25 de maig de 2018

- Publicació (per DNI del sol·licitant) del llistat definitiu de les preinscripcions amb plaça assignada: 1 de juny de 2018

- Matriculació dels infants amb plaça assignada: del 4 al 8 de juny de 2018.

\* Totes les sol·licituds amb plaça assignada que no hagin formalitzat la matriculació dins el termini, s’entendrà que renuncien voluntàriament a la plaça.

**Criteris de prioritat, barem i documentació acreditativa:**

- Germans escolaritzats al centre (en el moment de presentar la sol·licitud de preinscripció) o pares o tutors legals que hi treballen (en el moment de presentar la sol·licitud de preinscripció). Barem: 40 punts

Documentació acreditativa: cap, perquè el centre comprova directament aquestes circumstàncies.

- Proximitat del domicili habitual de l’infant o proximitat del lloc de treball del pare, la mare, el tutor o tutora o el guardador o guardadora de fet.

Barem:

* Quan el domicili habitual es troba a l'àrea d'influència del centre (recordem que l’àrea d’influència de la llar d’infants és Sant Pol de Mar): 30 punts.
* Quan a instància del sol·licitant es pren en consideració l'adreça del lloc de treball del pare, la mare, el tutor o tutora, o el guardador o guardadora de fet, i aquest és dins l'àrea d'influència del centre: 20 punts.

Documentació acreditativa:

* Quan el domicili habitual que s'al·lega no coincideix amb el del DNI o NIE caldrà certificat o volant municipal de convivència de l'alumne o alumna, on ha de constar que conviu amb la persona sol·licitant.
* Quan, per aquest criteri es consideri el domicili del lloc de treball, caldrà un certificat emès a aquest efecte per l'empresa.

- Renda anual de la unitat familiar en al cas que el pare, la mare, el tutor o tutora, o el guardador o guardadora siguin beneficiaris de l'ajut de la renda mínima d'inserció, calculat en funció dels fills a càrrec. Barem: 10 puntsDocumentació: acreditació de ser beneficiari o beneficiària de la prestació econòmica de la renda mínima d'inserció.

- Discapacitat (igual o superior al 33 %) de l’infant, el pare o mare, o el germà o germana. Barem: 10 puntsDocumentació acreditativa:

* Original i fotocòpia del certificat o de la targeta acreditativa de la discapacitat de la persona que al·lega aquesta condició, emès pel Departament de Treball, Afers Socials i Famílies.

- L’infant forma part d'una família nombrosa o monoparental. Barem: 15 punts  
  
Documentació: original i fotocòpia del títol de família nombrosa o monoparental vigent.

- L'infant té una malaltia crònica que afecta el seu sistema digestiu, endocrí o metabòlic, inclosos els celíacs. Barem: 10 punts  
  
Documentació: informe emès per un metge del sistema públic de salut o certificat mèdic oficial, on s'indiqui expressament el diagnòstic.